BBIK แรลลี่ยาว! บวกอีก 6% ทะลุเป้า 74 บ. โบรกฯชี้กำไรโตสูงเฉลี่ย 44% ใน 3 ปีข้างหน้า
BBIK แรลลี่ยาว! บวกอีก 6% ทะลุเป้า 74 บ. โบรกฯชี้กำไรโตสูงเฉลี่ย 44% ใน 3 ปีข้างหน้า-แถมตุน Backlog แน่น โดย ณ เวลา 15:17 น. อยู่ที่ระดับ 78.50 บาท เพิ่มขึ้น 4.75 บาท
BBIK แรลลี่ยาว! บวกอีก 6% ทะลุเป้า 74 บ. โบรกฯชี้กำไรโตสูงเฉลี่ย 44% ใน 3 ปีข้างหน้า-แถมตุน Backlog แน่น โดย ณ เวลา 15:17 น. อยู่ที่ระดับ 78.50 บาท เพิ่มขึ้น 4.75 บาท
30 ธ.ค. 2564

ผู้สื่อข่าวรายงานว่าวันนี้ (30 ธ.ค.64) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 15:17 น. อยู่ที่ระดับ 78.50 บาท เพิ่มขึ้น 4.75 บาท หรือ 6.44% โดยทำจุดสูงสุดที่ 79.50 บาท และทำจุดต่ำสุดที่ 73.25 บาท ด้วยมูลค่าการซื้อขาย 94.33 ล้านบาท ราคาหุ้นปรับตัวสูงสุดนับตั้งแต่เข้าตลาดเมื่อวันที่ 16 ก.ย.64

บล.โนมูระ พัฒนสิน ระบุในบทวิเคราะห์ (22 ธ.ค.2564) ว่า บริษัท บลูบิค กรุ๊ป จำกัด (มหาชน) หรือ BBIK แนะซื้อ ราคาเป้าหมาย 74 บาท จาก 1) เป็นหุ้นที่ได้ประโยชน์อย่างมากจากการเปลี่ยนผ่านสู่ Megatrend ยุคดิจิตอล อุตสาหกรรมเติบโตไม่ต่ำกว่า 20% CAGR
2) เป็นบริษัทที่สร้างมูลค่าเพิ่มให้ลูกค้าได้ในระยะยาว ซึ่ง net margin สูงเป็นอันดับต้นๆในกลุ่มที่ 22-23%อีกทั้งยังมีคู่แข่งน้อยราย และฐานรายได้ยังห่างจากผู้นำกว่า 10 เท่าตัว 3) คาดกำไรเติบโตสูง 44%CAGR ต่อปีในช่วง 3 ปีข้างหน้า 4) Backlog สิ้นไตรมาส 3/2564 เป็น New high และจะเข้ามาเพิ่มอีกมากในไตรมาส 1/2565